সত্যবাণী মুথু

**সত্যবাণী মুথু** (১৫ ফেব্রুয়ারি ১৯২৩ - ১১ নভেম্বর ১৯৯৯) ছিলেন তামিলনাড়ুর চেন্নাইয়ের একজন ভারতীয় রাজনীতিবিদ এবং প্রভাবশালী নেতা। তিনি তামিলনাড়ু বিধানসভার সদস্য, রাজ্যসভার সদস্য এবং কেন্দ্রীয় মন্ত্রী ছিলেন। তিনি দ্রাবিড় মুন্নেত্র কড়গমের (ডিএমকে) সদস্য হিসাবে তাঁর রাজনৈতিক কর্মজীবন শুরু করেন। তিনি নিজে একটি দলের প্রতিষ্ঠা করেছিলেন, যার নাম থাজথাপাত্তর মুন্নেত্র কড়গম। পরে তিনি সর্বভারতীয় আন্না দ্রাবিড় মুনেত্র কড়গমে যোগদান করেন। ১৯৮০-র দশকের শেষের দিকে, তিনি আবার ডিএমকে-তে যোগ দেন।

## বিধানসভার সদস্য
১৯৪৯ সালে দ্রাবিড় মুন্নেত্র কড়গম (ডিএমকে) প্রতিষ্ঠার পর থেকেই তিনি এর সদস্য ছিলেন। ১৯৫৩ সালে, কুলা কালভি থিত্তমের বিরুদ্ধে ডিএমকে-র বিক্ষোভের নেতৃত্ব দেওয়ার জন্য তাঁকে গ্রেপ্তার করা হয়। ১৯৫৯-৬৮ সময়কালে, তিনি দলের প্রচার সম্পাদক ছিলেন। তিনি *আন্নাই*  (আক্ষরিক অর্থে মা) পত্রিকার সম্পাদক হিসেবেও দায়িত্ব পালন করেন। তিনি ১৯৫৭ থেকে ১৯৭৭ এবং ১৯৮৪ সালের মধ্যে সমস্ত বিধানসভা নির্বাচনে পেরাম্বুর এবং উলুন্দুরপেট নির্বাচনী এলাকা থেকে বিধানসভা নির্বাচনে প্রতিদ্বন্দ্বিতা করেছিলেন। তিনি পেরাম্বুর নির্বাচনী এলাকা থেকে তিনবার জয়লাভ করেছিলেন, তারমধ্যে ১৯৫৭ সালের নির্বাচনে স্বতন্ত্র প্রার্থী হিসেবে, ১৯৬৭ এবং ১৯৭১ সালের নির্বাচনে দ্রাবিড় মুন্নেত্র কড়গম প্রার্থী হিসেবে। তিনি ১৯৬২ সালের নির্বাচনে পেরাম্বুর এবং ১৯৭৭ সালের নির্বাচনে উলুন্দুরপেট নির্বাচনী এলাকা থেকে পরাজিত হয়েছিলেন।

### নির্বাচনী ইতিহাস

## তামিলনাড়ুর মন্ত্রী
তিনি ১৯৬৭ থেকে ১৯৬৯ সাল পর্যন্ত তামিলনাড়ুতে সি এন আন্নাদুরাই প্রশাসনের সময় হরিজন কল্যাণ ও তথ্যমন্ত্রী হিসেবে দায়িত্ব পালন করেন। তিনি আবার ১৯৭৪ সাল পর্যন্ত এম. করুণানিধি প্রশাসনে হরিজন কল্যাণমন্ত্রী হিসেবে দায়িত্ব পালন করেন।

## থজথপত্তর মুন্নেত্র কড়গম
১৯৭৪ সালে তিনি তাঁর মন্ত্রীত্ব থেকে পদত্যাগ করেন এবং দ্রাবিড় মুন্নেত্র কড়গম ত্যাগ করেন। তিনি দাবি করেন যে সি এন আন্নাদুরাইয়ের মৃত্যুর পর থেকে ডিএমকে হরিজনদের সাথে ভালো আচরণ করে নি এবং নতুন নেতা এম. করুণানিধি হরিজনদের প্রতি পক্ষপাতদুষ্ট ছিলেন। তিনি বলেন, 

তিনি থজথপত্তর মুনেত্র কড়গম গঠন করেন। ১৯৭৭ সালের নির্বাচনে জয়ী হয়ে ক্ষমতায় আসার পর দলটি আন্না দ্রাবিড় মুনেত্র কড়গামের সাথে একীভূত হয়।

## কেন্দ্রীয় মন্ত্রী
তিনি ১৯৭৮ সালের ৩রা এপ্রিল থেকে ১৯৮৪ সালের ২রা এপ্রিল পর্যন্ত সর্বভারতীয় আন্না দ্রাবিড় মুনেত্র কড়গমের প্রতিনিধি হয়ে রাজ্যসভার সদস্য হিসেবে দায়িত্ব পালন করেন। ১৯৭৯ সালের ১৯শে আগস্ট থেকে ১৯৭৯ সালের ২৩শে ডিসেম্বর পর্যন্ত তিনি চৌধুরী চরণ সিং মন্ত্রিসভায় কেন্দ্রীয় মন্ত্রী হিসেবে দায়িত্ব পালন করেন। তিনি এবং এ. বালা পাজানর প্রথম দুটি অ-কংগ্রেসী দ্রাবিড় দলের সদস্য হিসেবে এবং তামিলনাড়ুর প্রথম আঞ্চলিক দলের সদস্য হিসেবে কেন্দ্রীয় মন্ত্রিসভায় দায়িত্ব পালন করেছিলেন।

## বই
থাম্ব|সত্যবাণী মুথুর লেখা ''মাই অ্যাজিটেশনস''  বইয়ের প্রচ্ছদ পৃষ্ঠা
সত্যবাণী মুথু তাঁর সংগ্রামের কথা *মাই অ্যাজিটেশনস* বইটিতে লিখেছেন, যেটি প্রথম প্রকাশিত হয়েছিল ১৯৮২ সালে, মাদ্রাজের দ্য জাস্টিস প্রেস এটিকে প্রকাশ করেছিল।

## তথ্যসূত্র

## বহিঃসংযোগ

* 😲அண்ணாவை விட எளிமையான மேடைப்பேச்சு... யாநந்ர் சத்தியவாணி முத்து?🤔 | மின்னம்பலம் தமிழ்
বিষয়শ্রেণী:ভারতের রাজ্য মন্ত্রিপরিষদের নারী মন্ত্রী
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:দ্রাবিড় মুনেত্র কড়গমের রাজনীতিবিদ
বিষয়শ্রেণী:তামিলনাড়ু বিধানসভার সদস্য ১৯৭১-১৯৭৬
বিষয়শ্রেণী:তামিলনাড়ু বিধানসভার সদস্য ১৯৬৭-১৯৭২
বিষয়শ্রেণী:মাদ্রাজ বিধানসভার সদস্য ১৯৫৭-১৯৬২
বিষয়শ্রেণী:১৯৯৯-এ মৃত্যু
বিষয়শ্রেণী:১৯২৩-এ জন্ম
বিষয়শ্রেণী:শিরোনামহীন উদ্ধৃতিসহ পাতা